b'\n_START_ARTICLE_\nExpressen\n_START_PARAGRAPH_\nExpressen er en svensk avis, der udkommer om aftenen og beskriver sig selv som "liberal". Avisen havde et gennemsnitligt oplag p\xc3\xa5 363.000 i 2004 og angav at l\xc3\xa6ses af 1.221.714 hver dag. Konkurrenten Aftonbladet har i \xc3\xb8jeblikket en lidt st\xc3\xb8rre l\xc3\xa6serskare._NEWLINE_Avis ejes af Bonnier-koncernen som ogs\xc3\xa5 ejer f.eks. Dagens Nyheter og Sydsvenska Dagbladet. Det f\xc3\xb8rste nummer udkom den 16. november 1944 som f\xc3\xb8lge af tanker af Albert Bonnier Jr og Carl-Adam Nycop._NEWLINE_Det var i Expressen i 1976 at Astrid Lindgren publicerede sin fort\xc3\xa6lling Pomperipossa i Monismanien om den svenske stats store beskatning af hende, og i 2006 fik en af Expressens journalister Christian Holm\xc3\xa9n et tip som f\xc3\xb8rte til fundet af en magnumrevolver der havde betydning i forbindelse med opklaringen af Palmemordet.'